CELEX: 62021CN0708
Language: el
Date: 2021-11-24 00:00:00
Title: Υπόθεση C-708/21 P: Αναίρεση που άσκησε στις 24 Νοεμβρίου 2021 ο Évariste Boshab κατά της αποφάσεως την οποία εξέδωσε το Γενικό Δικαστήριο (έβδομο τμήμα) στις 15 Σεπτεμβρίου 2021, στην υπόθεση T-107/20, Boshab κατά Συμβουλίου

31.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/21
            
         
      Αναίρεση που άσκησε στις 24 Νοεμβρίου 2021 ο Évariste Boshab κατά της αποφάσεως την οποία εξέδωσε το Γενικό Δικαστήριο (έβδομο τμήμα) στις 15 Σεπτεμβρίου 2021, στην υπόθεση T-107/20, Boshab κατά Συμβουλίου
      (Υπόθεση C-708/21 P)
      (2022/C 51/30)
      Γλώσσα διαδικασίας: η γαλλική
      
         Διάδικοι
      
      
         Αναιρεσείων: Évariste Boshab (εκπρόσωποι: T. Bontinck, P. De Wolf, T. Payan, A. Guillerme, avocats)
      
         Αντίδικος κατ’ αναίρεση: Συμβούλιο της Ευρωπαϊκής Ένωσης
      
         Αιτήματα
      
      Ο αναιρεσείων ζητεί από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου της Ευρωπαϊκής Ένωσης της 15ης Σεπτεμβρίου 2021 στην υπόθεση T-107/20, Boshab κατά Συμβουλίου·
               
            
                  —
               
               
                  να εξετάσει επί της ουσίας την προσφυγή και να ακυρώσει την απόφαση 2019/2109/ΚΕΠΠΑ (1), καθόσον με την απόφαση αυτή διατηρείται το όνομα του αναιρεσείοντος στη θέση αριθ. 8 του παραρτήματος της αποφάσεως 2010/788/ΚΕΠΠΑ, καθώς και τον εκτελεστικό κανονισμό 2019/2101/UE (2), καθόσον με αυτόν διατηρείται το όνομα του αναιρεσείοντος στη θέση αριθ. 8 του παραρτήματος Iα του κανονισμού (ΕΚ)1183/2005·
               
            
                  —
               
               
                  να καταδικάσει το Συμβούλιο της Ευρωπαϊκής Ένωσης στα δικαστικά έξοδα αμφοτέρων των βαθμών δικαιοδοσίας.
               
            
         Λόγοι αναιρέσεως και κύρια επιχειρήματα
      
      Προς στήριξη της αιτήσεώς του αναιρέσεως, ο αναιρεσείων προβάλλει δύο λόγους οι οποίοι αφορούν προσβολή των δικαιωμάτων άμυνας και πρόδηλη πλάνη εκτιμήσεως.
      Όσον αφορά τον πρώτο λόγο αναιρέσεως, ο αναιρεσείων προβάλλει ότι το Γενικό Δικαστήριο υπέπεσε σε προσβολή των δικαιωμάτων άμυνας και ειδικότερα του δικαιώματος ακροάσεως του νυν αναιρεσείοντος, καθόσον δεν συνήγαγε τα προσήκοντα συμπεράσματα εκ του ότι το Συμβούλιο κατέστησε άνευ ουσιαστικού περιεχομένου το δικαίωμα ακροάσεως, παραλείποντας να προβεί στους απαραίτητους ελέγχους, ιδίως μέσω ακροάσεως του ενδιαφερομένου, και του ότι η διαδικασία που είχε ως αποτέλεσμα τη διατήρηση σε ισχύ της καταχωρίσεως μπορούσε να έχει διαφορετική έκβαση.
      Όσον αφορά τον δεύτερο λόγο αναιρέσεως, ο αναιρεσείων υποστηρίζει ότι το Γενικό Δικαστήριο υπέπεσε σε πρόδηλη πλάνη εκτιμήσεως, δεδομένου ότι δεν έλαβε υπόψη ότι τα περιοριστικά μέτρα έχουν συντηρητικό και, εξ ορισμού, προσωρινό χαρακτήρα, καθόσον η διατήρησή τους σε ισχύ εξαρτάται πάντοτε από το ότι εξακολουθούν να υφίστανται τα πραγματικά και νομικά στοιχεία βάσει των οποίων ελήφθησαν τα μέτρα, καθώς και από την ανάγκη επιτεύξεως του σκοπού που επιδιώκεται με αυτά. Το Γενικό Δικαστήριο δεν διαπίστωσε ότι τα στοιχεία που προέβαλε το Συμβούλιο ουδόλως αιτιολογούσαν την ύπαρξη οποιασδήποτε συμπεριφοράς εμπίπτουσας στο κριτήριο καταχωρίσεως στον επίμαχο κατάλογο, συγκεκριμένα δε αυτό των πράξεων που συνιστούν σοβαρή προσβολή των ανθρωπίνων δικαιωμάτων. Το Γενικό Δικαστήριο δεν αποφάνθηκε λαμβάνοντας υπόψη ότι το Συμβούλιο δεν εξέτασε τα στοιχεία που είχε διαβιβάσει ο νυν αναιρεσείων στο πλαίσιο της διαδικασίας επανεξετάσεως και δεν προέβη, βάσει αυτών, σε εκ μέρους του ελέγχους.
      
         (1)  Απόφαση (ΚΕΠΠΑ) 2019/2109 του Συμβουλίου, της 9ης Δεκεμβρίου 2019, περί τροποποιήσεως της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό (ΕΕ 2019, L 318, σ. 134).
      
         (2)  Εκτελεστικός κανονισμός (ΕΕ) 2019/2101 του Συμβουλίου, της 9ης Δεκεμβρίου 2019, σχετικά με την εφαρμογή του άρθρου 9 του κανονισμού (ΕΚ) αριθ. 1183/2005 για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό (ΕΕ 2019, L 318, σ. 1).